OpenLLM-France/wikimedia huggingface dataset:
# Habitatge al carrer Sant Cristòfor, 22 (la Secuita)

L'Habitatge al carrer Sant Cristòfor, 22 és una obra de la Secuita (Tarragonès) inclosa a l'Inventari del Patrimoni Arquitectònic de Catalunya.

## Descripció

Casa amb porta d'arc rebaixat adovellada amb la data "1797" gravada a la llinda. La façana està tota arrebossada excepte l'emmarcament de les obertures.

## Història

El carrer de Sant Cristòfor i el de la Victòria, tanquen el nucli antic de La Secuita per la banda est i assenyalen l'expansió de la població durant el segle xviii. Enllacen la carretera de Perafort i l'Argilaga, per aquest motiu era l'únic carrer del poble que era asfaltat als anys 80.

## Referències

* 1 2 3
# Habitatge al carrer Sant Domènec, 7 (Cervera)

L'Habitatge al carrer Sant Domènec, 7 és una obra de Cervera (Segarra) protegida com a Bé Cultural d'Interès Local.

## Descripció

Edifici de planta quadrangular, amb façana al carrer Sant Domènec i a un carreró perpendicular. La seva morfologia s'adapta al pla inclinat que baixa fins a la plaça de Sant Domènec des del carrer de Santa Maria. La façana principal està dividida en tres cossos horitzontals i tres de verticals definits per l'eix de les obertures. La planta baixa està definida per la porta d'accés de llinda plana i amb els brancals definits per carreus ben escairats. A banda i banda i situades a un nivell elevat - a partir de la llinda de la porta-, s'obren dues finestres quadrangulars, mentre els dos pisos superiors estan compostos a nivell de façana per tres obertures amb balcons cadascun. Tota la façana -la principal i la lateral- presenta un parament arrebossat, amb l'excepció dels carreus ben treballats que es deixen veure situats a l'angle de l'edifici i als emmarcaments de la planta baixa i la noble. La coberta del cos davanter és d'un aiguavés i la del posterior, al final del carreró, és plana.
# Habitatge al carrer Sant Elm, 15 (Roses)

L'Habitatge al carrer Sant Elm, 15 és una obra de Roses (Alt Empordà) inclosa a l'Inventari del Patrimoni Arquitectònic de Catalunya. Edifici ubicat al centre històric de Roses, en un carrer per a vianants, a segona línia de mar, vora la Rambla Riera dels Ginjolers.

## Descripció

Es tracta d'un edifici plurifamiliar entre mitgeres, que consta de planta baixa (destinada a un ús comercial) i dues plantes pis. La façana, d'estil neoclàssic, es troba ordenada seguint els eixos verticals que marquen les diferents obertures. Alhora, les diferents plantes estan dividides per una ampla cornisa motllurada, que també decora el pis dels dos balcons presents a les plantes superiors. Damunt d'aquestes motllures és present un sòcol arrebossat i pintat de color blanc per planta. Les finestres són totes d'obertura rectangular i estan delimitades per un marc motllurat, arrebossat i pintat com els sòcols anteriors. Els pisos superiors presenten una finestra i un finestral amb sortida a un balcó amb reixa de ferro decorada. La planta baixa presenta la porta d'accés original i un gran finestral quadrat d'accés al local comercial, el qual manté el mateix marc motllurat. La façana es troba coronada per una cornisa motllurada, damunt la qual es recolza una balustrada decorada amb acroteris als extrems i al centre.

## Història

Exemple d'edificació urbana de finals del segle xix principis del segle xx, amb els elements ornamentals de caràcter clàssic.

## Referències

* 1 2 3
# Habitatge al carrer Sant Francesc, 21 (Vic)

L'Habitatge al carrer Sant Francesc, 21 és una obra de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil.
Casa entre mitgeres que consta de planta baixa i dos pisos amb el carener paral·lel a la façana. L'estructura dels pisos és simètrica però la mida disminueix amb l'alçada. A la planta s'obre un portal i una finestra rectangular apaïsada. Als pisos s'obren dues finestres rectangulars a cada nivell. Cal remarcar els brancals de les finestres, que fan esqueixada, i estan emmarcades amb totxo vermell i l'ampit i la llinda decorats amb ceràmica vidriada de dos colors formant un escacat blanc i blau. Al ràfec cal remarcar la disposició dels totxos, els colls de biga de fusta i la mateixa decoració amb rajola.
L'estat de conservació és bo, actualment s'està restaurant.

## Història

L'edifici segurament és anterior al segle xviii, però a jutjar per les característiques, es degué reformar a principis del segle xx.
Es troba a l'antic carrer de Sant Francesc, que comunicava la ciutat amb el camí de Barcelona fins que al segle xiii Jaume I va manar canviar l'itinerari pel c/ Sant Pere.
L'extrem del carrer fou clausura del morbo al segle xvi i al XVII fou baluard defensiu. Al segle xix es construí l'església del Roser. L'any 1863 hi hagué un gran aiguat a la ciutat que devastà molts edificis d'aquest carrer.
A mitjans del segle xx, amb la construcció d'un nou pont damunt el Meder, aquesta zona prengué un nou impuls i començà a créixer.

## Referències

* 1 2 3 4 5 6 7
# Habitatge al carrer Sant Francesc, 53 (Vic)

L'Habitatge al carrer Sant Francesc, 53 és una obra de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil de planta quadrada que fa xamfrà amb el pati de l'església del Roser. Consta de planta baixa i dos pisos. Les dues façanes visibles són simètriques. A la façana que dona al carrer hi ha un portal d'arc rebaixat i una font decorada amb un emmarcament triangular. A la resta de l'edifici es distribueixen grups de tres finestres a cada nivell, obertures que són emmarcades per totxo vermell. A la part del carrer el carener és paral·lel a la façana, però el capcer de l'altra façana i baranes decorades a les obertures del segon pis.
L'estat de conservació és mitjà.

## Història

Com la resta d'edificis del carrer deu ser producte de la mateixa evolució que consistiria en una transformació barroca i amb una reforma feta a finals del segle xix o XX, que sap si no es feu, per la proximitat i característiques, en època contemporània a l'església del Roser al 1848.
Es troba a l'antic carrer del raval de Sant Francesc, que comunicava la ciutat amb el camí de Barcelona. Al segle xiii, a instàncies de Jaume I, es traslladà aquesta via al c/Sant Pere. L'extrem del carrer fou clausura del morbo i baluard defensiu. Pocs anys després de la construcció de l'església del Roser, l'any 1863, hi hagué un important aiguat que motivà grans destrosses al carrer. Aquest sector de la ciutat va créixer a partir de mitjans de segle XX i encara està en expansió.

## Referències

* 1 2 3 4
# Habitatge al carrer Sant Francesc, 6 (Vic)

L'Habitatge al carrer Sant Francesc, 6 és una obra de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Casa entre mitgeres que consta de planta baixa i dos pisos, coberta amb el carener paral·lel a la façana. La planta, reformada, presenta dos portals: un garatge i una porteta petita. Els pisos són marcats per impostes d'estuc, el primer i el segon pis són simètrics però l'alçada es redueix a mesura que pugem els pisos. Les obertures del segon pis estan tapiades amb totxo. No hi ha cap element de pedra picada però cal remarcar les baranes de ferro forjat i tornejades. L'estat de conservació d'aquests elements és força precari. El ràfec és d'escàs voladís i està sostingut per àbacs. L'estat de conservació és força bo.

## Història

Edifici que correspon a la transformació pròpia dels edificis del carrer.
Està situat a l'antic carrer que comunicava la ciutat de Vic, a través del raval de Sant Francesc, amb el camí de Barcelona. Itinerari que al segle xiii, sota les ordres de Jaume I, es canvià al c/ Sant Pere. L'extrem del carrer fou clausura del morbo al segle xvi i al XVII fou baluard defensiu. Al segle xix es construí l'església del Roser. L'any 1863 hi hagué un gran aiguat produït per la crescuda desmesurada dels rius de la ciutat, la qual cosa devastà gran part del carrer. A mitjans del segle xx,, el carrer i els seus voltants començaren a expandir-se.

## Referències

* 1 2 3 4
# Habitatge al carrer Sant Josep, 25 (Viladecans)

L'Habitatge al carrer Sant Josep, 25 és una obra del municipi de Viladecans (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa amb la façana interessant, tot i que ha estat reformada. És de planta baixa, pis i terrat, tancat per una balustrada de terracuita i un tram de mur, al centre, coronat per elements vegetals d'extrems en voluta. Al primer pis, entremig de dues de les portes, hi ha una placa de rajola vidriada on s'hi representa la figura de sant Josep i consta la data 1933.

## Història

Sembla feta o acabada de construir el 1933, data que consta a la rajola vidriada de la façana.

## Referències

* 1 2
# Habitatge al carrer Sant Llogari, 13 (Castellterçol)

L'Habitatge al carrer Sant Llogari, 13 és una obra de Castellterçol (Moianès) inclosa a l'Inventari del Patrimoni Arquitectònic de Catalunya.

## Descripció

Casa entre partes mitgeres amb coberta a dues vessants. Consta de planta baixa i dos pisos. Originàriament el segon pis estava destinat a golfes. Les obertures de la planta baixa i primer pis són quadrades i estan emmarcades per grans carreus de pedra.
# Habitatge al carrer Seix i Faya, 10 (Tremp)

L'Habitatge al carrer Seix i Faya, 10 és un edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici situat al carrer Seix i Faya, amb una zona enjardinada al seu lateral dret. L'edifici consta de quatre altures, planta baixa, dos pisos i golfes, tot i que la construcció d'aquestes últimes pot assimilar-se a una reforma posterior. Destaca l'eclecticisme de la decoració de la façana: amb un basament revestit simulant carreus de pedra viva o el revestiment diferent de la planta baixa formant un encoixinat. En la primera planta, l'establiment d'una tribuna de perfil pentagonal que culmina amb una barana de fàbrica amb decoració escultòrica i que a la vegada funciona com a balcó.
# Habitatge al carrer Torras i Bages, 12 (Vic)

L'Habitatge al carrer Torras i Bages, 12 és una obra noucentista de Vic (Osona) protegida com a Bé Cultural d'Interès Local.

## Descripció

Casa mitgera i d'un sol tram. Consta de soterrani, planta baixa i dos pisos. La planta baixa presenta un petit portal d'arc de mig punt i una finestra més gran amb el mateix arc i tancada amb reixes de ferro forjat. A nivell del primer pis hi ha un balcó amb una balustrada de pedra artificial. Les obertures del primer pis (balcó), el segon (dues finestres) i el capcer presenten unes decoracions de forma graonada i amb estucs. La façana és decorada amb estucs, relleus de pedra artificial i elements de ferro forjat. L'estat de conservació és bo.

## Història

Amb l'expansió urbana de Vic, a principis del segle xx, és traçà el nou c/ Torras i Babes que venia a substituir els c/ Santa Teresa a la sortida de Vic cap a la carretera de Sant Hilari, que promogué més tard la urbanització cap el sector de llevant de la ciutat fins a enllaçar amb els edificis del c/ dels Caputxins i cap a la carretera de Roda. Aquesta casa, construïda al 1920, forma part d'un conjunt de cases modernistes aixecades a principis del segle xx.

## Referències

* 1 2
# Habitatge al carrer Torrent, 4 (Castelló de Farfanya)

L'Habitatge al carrer Torrent, 4 és una obra de Castelló de Farfanya (Noguera) inclosa a l'Inventari del Patrimoni Arquitectònic de Catalunya.

## Descripció

Casa de tres plantes i sota teulada. A la primera i segona plantes s'han obert balcons que possiblement formen part d'una remodelació posterior.
A banda de l'estructura general de l'edifici, destaca la porta principal formada per un arc adovellat de mig punt, amb la data 1696 esculpida.

## Història

Correspon a l'època en què la vila era sota domini senyorial de la casa de Beaumont, unida ja al llinatge dels ducs d'Alba (1596-1835).

## Referències

* 1 2 3
# Habitatge al carrer Vic, 2 (Sant Hilari Sacalm)

L'Habitatge al carrer Vic, 2 és una obra de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Edifici cantoner situat al carrer Valls, dintre del nucli urbà.
Consta de planta baixa, dos pisos, ràfec sobresortit i terrat (cobert amb uralita).
A la planta hi ha diversos locals comercials.
El més destacable de l'edifici són les dues tribunes pentagonals, amb unes falses pilastres, una dona al carrer Valls, i l'altre està situada just a la cantonada. Aquestes tribunes tenen cada una dues finestres i acaben amb una petita balustrada de pedra.
Totes les obertures són en arc pla i al seu voltant tenen pintada una llinda i brancals.
L'edifici està rematat amb un terrat amb barana de ferro i una uralita.
La façana està arrebossada i pintada.

## Història

Per les característiques de l'edifici es pot pensar en una datació entorn de finals del segle xix.

## Referències

* 1 2 3 4 5 6 7 8
# Habitatge al carrer de Baix, 46 (Castellterçol)

L'Habitatge al carrer de Baix, 46 és una obra de Castellterçol (Moianès) inclosa a l'Inventari del Patrimoni Arquitectònic de Catalunya.

## Descripció

Casa entre parets mitgeres amb coberta a dues vessants. Consta de planta baixa, pis i golfes. El portal d'entrada és un arc de mig punt adovellat i al damunt hi ha una finestra quadrada amb llinda elaborada amb carreus de pedra.

## Història

Al segle xvii, amb el floriment econòmic del gremi dels peraires i del negoci de la neu, la població va experimentar una notable creixença.

## Referències

* 1 2
# Habitatge al carrer de Llovera, 48 (Reus)

L'Habitatge al carrer de Llovera, 48 és un edifici del municipi de Reus (Baix Camp), situat al carrer de Llovera, inclòs en l'Inventari del Patrimoni Arquitectònic de Catalunya com a Bé Cultural d'Interès Local.

## Descripció

És un edifici entre mitjaneres que consta de planta baixa i quatre pisos superiors. La façana és encoixinada amb tot d'obertures allindanades disposades de forma simètrica, dues a cada planta. A la planta baixa hi ha un local comercial i al costat l'entrada als pisos, tot el conjunt format per un arc deprimit convex de pedra. Les obertures de la façana tenen les llindes decorades amb marcs de pedra i sanefes de tipus geomètric. Són balcons amb baranes de ferro forjat, les del primer pis corregudes. L'immoble està rematat per un ràfec suportat per mènsules.

## Referències

* ↑ «Habitatge carrer Llovera, 48». Patrimoni GenCat. Arquitectura. Generalitat de Catalunya. [Consulta: 31 octubre 2015].
# Susan Boyle

Susan Boyle (Blackburn, West Lothian, 1 d'abril de 1961) és una cantant pop escocesa que es va donar a conèixer l'any 2009 al concurs britànic de telerealitat Britain's Got Talent. A més de cantar toca el piano. El 2009 va treure el seu primer àlbum, I Dreamed a Dream, que va vendre prop de deu milions de còpies a tot el món en tres mesos.

## Referències

* ↑ Nolen, Jeannette L. «Susan Boyle» (en anglès). Encyclopaedia Britannica. [Consulta: 14 febrer 2021].
# Habitatge al carrer de l'Església, 9 (Torroella de Montgrí)

L'Habitatge al carrer de l'Església, 9 és una obra eclèctica de Torroella de Montgrí (Baix Empordà) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa i dos pisos, situat al carrer de l'Església. La façana presenta una composició simètrica. És formada, a la planta baixa, per una porta d'accés centrada d'arc carpanell amb motllures. A ambdós costats hi ha finestres també d'arc carpanell. Una cornisa separa aquesta planta baixa del primer pis, on es troben tres obertures de la mateixa tipologia amb balcons, el central més sobresortint i sostingut per quatre mènsules. El segon pis, manté la mateixa tipologia, encara que els balcons presenten una volada menor.
El conjunt es completa amb una cornisa motllurada de coronament.

## Història

L'edifici va ser bastit l'any 1875, d'acord amb la inscripció que apareix a la clau de l'arc de la porta d'accés, on també figuren les inicials R.G., segurament del propietari que el va fer construir.

## Referències

* 1 2 3
# Habitatge al carrer de la Font, 13 (Reus)

L'Habitatge alcarrer de la Font, 13, és un edifici del municipi de Reus (Baix Camp) inclòs en l'Inventari del Patrimoni Arquitectònic de Catalunya com a Bé Cultural d'Interès Local.

## Descripció

La casa és un habitatge entre mitjaneres estructurat en planta baixa i dos pisos superiors. La façana està arrebossada imitant carreus de pedra. L'accés es fa per un gran arc de mig punt adovellat, que juntament amb la caixa d'escala són els elements originals que conserva l'edifici. Al primer pis hi ha tres obertures allindanades amb un balcó corregut amb una barana de ferro forjat amb motius geomètrics. Al segon pis hi ha tres obertures alineades amb les inferiors però de menors dimensions i quadrades. A la mateixa alçada de les finestres trobem l'element decoratiu potser més destacat: un esgrafiat amb motius vegetals. A manera de remat de l'edifici trobem un ràfec de pedra amb diverses bandes planes. la casa està coberta amb una volta catalana molt plana.

## Referències

* ↑ «Habitatge C. de la Font 13». PatMapa. Generalitat de Catalunya. [Consulta: 12-VIII-2015].
# Habitatge al carrer de la Font, 24 (Tàrrega)

L'Habitatge al carrer de la Font, 24 és una casa de Tàrrega (Urgell) inclosa a l'Inventari del Patrimoni Arquitectònic de Catalunya.

## Descripció

És un edifici, entre mitger, el qual data de principis del segle xix, però ha estat molt reformat posteriorment, sobretot la façana. Està estructurat amb tres pisos diferents: la planta baixa, la noble i les golfes. A la planta baixa destaquem la portalada principal, la qual està emmarcada amb pedra formant un arc rebaixat. El carreu central està gravat amb la data de construcció de l'edifici, 1821, i el nom de RAMONU. Aquesta porta età acompanyada d'una reduïda porta, amb llinda, al seu lateral esquerra i de dues petites finestres a la part superior. Un sòcol bastant alt ressegueix part de planta baixa finalitzant a la porta amb llinda. Pel que fa a la primera planta, s'hi obren tres balcons de forja totalment idèntics entre ells.
Per damunt de les balconades hi ha finestres ovalades a la part que suposem de les golfes. Una cornisa motllurada culmina tot l'edifici sostenint la teula àrab. El mur està arrebossat totalment i pintat de color ocre.

## Referències

* 1 2 3 4 5
# Habitatge al carrer del Bon Aire, 10 (Vilamitjana)

L'Habitatge al carrer del Bon Aire, 10 és una edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici situat al carrer del Bon Aire, fent cantonada amb la Plaça Nova. La construcció ha sofert diverses reformes al llarg dels anys, havent realitzat l'última al segle xx. La fesomia, per tant, és fruit de les reformes actuals. Destaca un element patrimonial concret, la porta d'accés, en forma d'arc de mig punt adovellat. Les dovelles de l'arc es presenten molt desenvolupades, a diferència d'aquelles constitutives dels brancals.
# Habitatge al carrer del Call, 4 (Vilalba dels Arcs)

L'Habitatge al carrer del Call, 4 és una edificació gòtica de Vilalba dels Arcs (Terra Alta) inclosa a l'Inventari del Patrimoni Arquitectònic de Catalunya.

## Descripció

Edifici construït, amb grans carreus de pedra, entre mitgeres que consta de planta, pis i golfes. Per accedir a l'immoble trobem una gran portalada de mig punt adovellada. Les altres obertures de la planta baixa són petites i tenen reixes. En alguns casos tenen motllures. Al primer pis hi ha dos balcons i una tribuna sobre la portalada, que no manté l'eix de simetria. A les golfes trobem finestres rectangulars amb llindes de fusta. A la façana es veuen antigues obertures avui tapiades.
# Habitatge al carrer del Carme, 20 (Vinyols i els Arcs)

L'Habitatge al carrer del Carme, 20 és una obra de Vinyols i els Arcs (Baix Camp) protegida com a Bé Cultural d'Interès Local.

## Descripció

Casa entre mitgeres de planta baixa i dos pisos amb teulada a doble vessant i el carener paral·lel a la façana principal. A la planta baixa s'obre una gran porta d'arc de mig punt rebaixat adovellada, i en la dovella clau apareix la inscripció "1783" emmarcada dins una forma lobulada en relleu. A l'espai entre la planta baixa i el primer pis s'obre un balcó i un altre més al primer pis. Al segon pis hi ha una finestra quadrada.
# Habitatge al carrer Únic, 39 (Eroles)

L'Habitatge al carrer Únic, 39 és un edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici amb una disposició a dos vents i amb un angle arrodonit que constitueix el seu aspecte més interessant, de tant en tant, podria estar relacionat amb estructures anteriors, probablement d'origen medieval. Les obertures actuals, si bé poden emmarcar-se en una fase constructiva datable a finals del segle xix i inici del segle xx, estan molt desvirtuades per actuacions recents.
# Habitatge al passeig de l'Estació, 28

L'Habitatge al passeig de l'Estació, 28 és una obra noucentista de Cervera (Segarra) protegida com a Bé Cultural d'Interès Local.

## Descripció

Casa familiar situada al passeig de l'Estació, al nord del nucli antic. L'immoble és de planta irregular, donada la seva situació cantonera entre el passeig de l'Estació i el carrer J.A. Clavé. L'angle de la cantonada està tallat per la presència d'una torre amb coberta piramidal i una tribuna. L'edifici combina el parament de pedra ben escairada de petites dimensions amb el maó. La façana del passeig té quatre finestres quadrangulars a la planta baixa, mentre que el primer pis està centrat per tres obertures d'arc de mig punt amb balcó de forja sostingut per mènsules prominents. Aquest espai central està delimitat per pilastres de pedra, al costat de les quals s'obren finestres cobertes amb frontó triangular i decorades amb cartel·les a la part inferior. La part central de l'edifici, corresponent amb la torre que fa d'escaire entre les dues vies, està definida verticalment per la porta d'entrada, emmarcada per pilastres amb grans carreus i amb un entaulament recte i motllurat; una tribuna rematada per un balcó, al qual s'hi accedeix mitjançant una obertura amb frontó triangular. L'altra part de l'edifici -al carrer J.A. Clavé- té dues obertures a la planta baixa i una al primer pis -com les altres, decorada amb una cartel·la inferior i rematada per un frontó triangular. La casa està envoltada per un jardí, visible a través d'una galeria d'arcades de mig punt, que s'aixequen damunt d'un gran sòcol amb franges horitzontals i petites obertures, que delaten la presència d'un semisoterrani. Tot l'edifici, com la cúpula piramidal que remata la torre central, està coberta a quatre vessants, amb vèrtex decorats amb una mena de florons.
# Habitatge al passeig de la Font Vella, 23 (Sant Hilari Sacalm)

L'Habitatge al passeig de la Font Vella, 23 és una obra de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Habitatge unifamiliar situat al nucli urbà.
La casa consta de planta baixa i pis, i té una teulada en teula àrab.
A la planta baixa hi ha una porta i una finestra, i al pis hi ha dues finestres amb un balcó. Totes les obertures són en arc de mig punt i estan decorades en tot el seu voltant per un cordó en relleu, realitzat en guix.
La façana està realitzada en maó i està pintada d'un color groc pàlid, fent ressaltar les motllures.

## Referències

* 1 2 3 4
# Habitatge al raval de Santa Anna, 28 (Reus)

L'Habitatge al raval de santa Anna, 28, és un edifici del municipi de Reus (Baix Camp) inclòs a l'Inventari del Patrimoni Arquitectònic de Catalunya com a Bé Cultural d'Interès Local.

## Descripció

És una casa entre mitjaneres estructurada en planta baixa i tres pisos superiors. La planta baixa té un sostre força alt i té funcions comercials, La resta de plantes tenen dues obertures allindanades cadascuna amb les llindes treballades amb motius vegetals en relleu. Totes les obertures són balcons independents, a excepció del primer pis que té un balcó corregut. L'edifici és rematat per una cornissa motllurada de pedra. L'element més destacat de l'immoble és la façana, ja que està completament coberta per un esgrafiat amb motius florals.

## Referències

* ↑ «Habitatge raval de Santa Anna, 28». PatMapa. Generalitat de Catalunya. [Consulta: 17-VIII-2015].